钦定古今图书集成/方舆汇编/职方典/第1490卷 > 景东府建置沿革考 通志
## 钦定古今图书集成/方舆汇编/职方典/第1490卷 > 景东府建置沿革考 通志

古徼外荒服地，名曰“柘南蛮” ，又名猛谷，又名景董，为昔朴、和泥二蛮所居。庄𫏋王滇，汉武开西南，诸葛亮定益州，皆未尝涉其境。唐时，蒙氏立银生府，后金齿白蛮侵夺其地，移府治于威楚，遂为生蛮所据。宋时，段氏莫能复。元中统三年内附，以其所部隶威楚万户。至元十二年，置开南州，隶威楚路。明洪武中，改为“景东府，设景东卫。”

皇清因之。康熙二十六年，裁景东卫屯赋并府。